Държавен вестник, бр. 26, 2017 г., стр. 29

БРОЙ  26	
Д Ъ Р Ж А В Е Н  В Е С Т Н И К 	
СТР.  29  
9. Контрола по изпълнение на заповедта въз-
лагам на Станислав Станков – директор на ди-
рекция „Природни ресурси, концесии и контрол“. 
Заповедта подлежи на обжалване в 14-дневен 
срок от обнародването є в „Държавен вестник“ 
пред Върховния административен съд по реда на 
Административнопроцесуалния кодекс.
Министър:  
Н. Павлов
Приложение № 1 
към т. 1 
СПИСЪК
с координати на граничните точки, описващи 
площ „Спасово“
(Координатна система 1970 г.)
№
X (m)
Y (m)
1.
4616890
9406155
2.
4616970
9406380
3.
4617175
9406690
4.
4616815
9406965
5.
4616510
9406345
Приложение № 2 
към т. 3
Изисквания за наличие на минимални управ­
ленски и финансови възможности
Kандидатът търговец, съответно обединени-
ето кандидат, да притежава необходимите за 
извършване на дейностите по проучване мини-
мални управленски и финансови възможности, 
както следва:
1. Минимални управленски възможности – ку-
мулативното изпълнение на следните условия: 
1.1. кандидатът, а когато същият е обедине-
ние – всеки един от участниците в него да предста-
ви препоръки от бизнес партньори – оригинали; 
1.2. кандидатът да разполага с основен екс-
пертен състав, който задължително да включва 
минимум един геологопроучвател и един минен 
инженер, всеки с трудов стаж по специалността 
минимум 3 години. 
По т. 1.2 кандидатът може да представи 
доказателства за управленски възможности за 
други физически или юридически лица, при 
условие че декларира, че ще използва ресурсите 
им при изпълнение на проекта и представи де-
кларация от третото лице, че ще предостави на 
разположение на кандидата възможностите си 
за изпълнение на дейностите по проучване на 
неметални полезни изкопаеми – индустриални 
минерали, в площ „Спасово“. В случай че използва 
ресурсите на други физически или юридически 
лица, същите представят декларация за липса на 
обстоятелствата по чл. 2 ЗИФОДРЮПДКТЛТД 
във връзка с § 1 от допълнителните разпоредби 
или доказателства за наличие на обстоятелства 
по чл. 4 ЗИФОДРЮПДКТЛТД.
2. Минимални финансови възможности – кан-
дидатът да отговаря на едно от следните изис-
квания:
2.1. кандидатът търговец или поне един от 
участниците в обединението кандидат да е реа­
лизирал нетни приходи от продажби общо за 
последните 3 финансови години в зависимост 
от датата, на която е учреден, не по-малко от  
100 000 лв.; когато кандидатът е обединение, ко-
ето не е юридическо лице, изискването по тази 
точка се прилага към обединението като цяло;
или
2.2. кандидатът, а когато същият е обедине-
ние – поне един от участниците в него, да пред-
стави препоръка от банкова или друга финансова 
институция, че същият разполага с необходимите 
финансови средства за изпълнение на дейностите 
по проучване на неметални полезни изкопае-
ми – индустриални минерали, в площ „Спасово“; 
или 
2.3. кандидатът, а когато същият е обеди-
нение – поне един от участниците в него, да 
представи писмо-намерение от банкова или 
друга финансова институция, че ще му бъдат 
предоставени необходимите финансови ресурси 
за изпълнение на дейностите по проучване на 
неметални полезни изкопаеми – индустриални 
минерали, площ „Спасово“.
По т. 2 кандидатът може да използва финансо-
вите ресурси на друго физическо или юридическо 
лице – търговец, при изпълнение на проекта за 
проучване, при условие че докаже, че ще има 
на свое разположение тези ресурси. В случай че 
кандидатът ползва ресурсите на друго физическо 
или юридическо лице, същото следва да пред-
стави декларация за липса на обстоятелствата 
по чл. 2 ЗИФОДРЮПДКТЛТД във връзка с 
§ 1 от допълнителните разпоредби или доказа-
телства за наличие на обстоятелства по чл. 4  
ЗИФОДРЮПДКТЛТД.
2035
РАЗРЕШЕНИЕ № 464 
от 28 февруари 2017 г.
за проучване на скалнооблицовъчни материа-
ли – подземни богатства по чл. 2, ал. 1, т. 6 от 
Закона за подземните богатства, в площ „Бунара“, 
разположена в землищата на с. Железино и с. 
Черни рид, община Ивайловград, област Хасково
На основание чл. 53, ал. 4 във връзка с чл. 7, 
ал. 2, т. 7, чл. 39, ал. 1, т. 3, чл. 5, т. 1 на Закона 
за подземните богатства и протоколно решение 
по точка № 32 от протокол № 4 от заседанието 
на Министерския съвет на 18 януари 2017 г. 
разрешавам на „Ивайловград – Ихтио – Ко-
мерс“ – ЕООД, Пловдив – титуляр на разреше-
нието, дружество, вписано в търговския регистър 
на Агенцията по вписванията, ЕИК 126737190, 
със седалище и адрес на управление – Пловдив 
4003, ул. Белград 6, ет. 6, да извърши за своя 
сметка проучване на скалнооблицовъчни матери-
али – подземни богатства по чл. 2, ал. 1, т. 6 от 
Закона за подземните богатства, в площ „Бунара“, 
разположена в землищата на с. Железино и с. 
Черни рид, община Ивайловград, област Хасково, 
при следните условия:
1. Срокът на разрешението е 2 години.
2. Размерът на площта е 1,07 кв. км.
3. Границите на площта са определени с 
координати на граничните точки съгласно при-
ложението.